OpenLLM-France/wikimedia huggingface dataset:
# Darlenis Obregón

Darlenis Obregón, és una esportista colombiana de l'especialitat d'atletisme que va ser campiona de Centreamèrica i del Carib a Mayagüez 2010.

## Trajectòria

La trajectòria esportiva de Darlenis Obregón s'identifica per la seva participació en els següents esdeveniments nacionals i internacionals.

### Jocs Centreamericans i del Carib

Va ser reconegut el seu triomf de ser la primera atleta amb el major nombre de medalles de la selecció de Colòmbia en els jocs de Mayagüez 2010.

#### Jocs Centreamericans i del Carib de Mayagüez 2010

El seu acompliment en la vintena primera edició dels jocs, es va identificar per ser la primera esportista de la disciplina d'atletisme, amb el major nombre de medalles entre tots els atletes participants, amb un total de 3 medalles:
* , Medalla de plata: 4x100m
* , Medalla de plata: 4x400m
* , Medalla de bronze: 200m

## Referències

* 1 2 «Informació del Participant en els Jocs Centreamericans i del Carib Mayagüez 2010» (en espanyol). Mayaguez2010.com, 2010. Arxivat de l'original el 2012-07-24. [Consulta: 1 setembre].
* ↑ «Multi Medallistes» (en espanyol). Mayaguez2010.com, 2010. Arxivat de l'original el 2018-08-02. [Consulta: 1 setembre].

## Enllaços externs

* Información del Participante en los Juegos Centroamericanos y del Caribe de Mayagüez 2010
# Prospère Bruggeman

Prospère Bruggeman (7 de març de 1873 – ?) va ser un remer belga que va competir cavall del segle xix i el segle xx.
El 1900 va prendre part en els Jocs Olímpics de París, on guanyà una medalla de plata en la prova de vuit amb timoner com a membre de l'equip Royal Club Nautique de Gand. Com a membre d'aquest mateix equip disputà el dos amb timoner, però quedà eliminat en les fases preliminars.

## Referències

* ↑ «Prospère Bruggeman Olympic Results». sports-reference.com. Arxivat de l'original el 21 de setembre 2011. [Consulta: 20 setembre 2015].
# Ragnar Ericzon

Ragnar Ericzon (Vikmanshyttan, 5 de juny de 1926 - Örebro, 5 de març de 2010) fou un atleta suec, especialista en el llançament de javelina, que va competir a finals de la Segona Guerra Mundial.
El 1952 va prendre part en els Jocs Olímpics d'Estiu de Hèlsinki, on fou setè en la prova del llançament de javelina del programa d'atletisme.
En el seu palmarès destaca una medalla de bronze en la prova del llançament de javelina al Campionat d'Europa d'atletisme de 1950, rere Toivo Hyytiäinen i Per-Arne Berglund.

## Millors marques

* Llançament de martell. 73,93 metre (1950)

## Referències

* ↑ «Ragnar Ericzon Olympic Results». sports-reference.com. Arxivat de l'original el 17 d’abril 2020. [Consulta: 15 maig 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «Track and Field Statistics». [Consulta: 15 maig 2020].
# Ralph Bishop

Ralph Bishop (anglès: Ralph English Bishop) (Brooklyn, 1 d'octubre de 1915 - Santa Clara, 1 d'octubre de 1974) fou un jugador de bàsquet estatunidenc que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la competició de bàsquet.
Posteriorment jugà a bàsquet professionalment pels Denver Nuggets de la National Basketball League, un precursor de la National Basketball Association. Va fer una mitjana d'1,8 punts per partit durant la temporada 1948-1949.
Jugà a bàsquet universitari amb la Universitat de Washington, Seattle.

## Referències

* 1 2 «Ralph Bishop Olympic Results». sports-reference.com. Arxivat de l'original el 18 d’abril 2020. [Consulta: 17 desembre 2018].
* ↑ BBALLsports.com Basketball Player Database.
# Ralph Hills

Ralph Hills (Washington DC, 19 de gener de 1902 - Baltimore, 20 de setembre de 1977) va ser un atleta estatunidenc, especialista en el llançament de pes i martell, que va competir durant la dècada de 1920.
Hills era net del senador dels Estats Units Arthur Pue Gorman. El 1921 es graduà a la The Hill School, on ja va destacar com a atleta. Continuà els seus estudis a la Universitat de Princeton, on es graduà el 1925. Es llicencià en medicina a la Universitat Johns Hopkins el 1929. L'any abans es casà amb Mary Joe Dixon, filla del governador de Montana Joseph M. Dixon.
El 1924 va prendre part en els Jocs Olímpics de París, on guanyà la medalla de bronze en la prova del llançament de pes del programa d'atletisme.
En el seu palmarès destaquen diversos títols de l'IC4A i AAU, tant a cobert com a l'aire lliure. El 2012 fou incorporat a l'Athletics Hall of Fame.

## Millors marques

* llançament de pes. 15.26 metres (1925)
* llançament de martell. 48.43 metres (1924)

## Referències

* ↑ Howard, John Eager, M.D. «Memorial: Ralph Gorman Hills» (PDF). Transactions of the American Clinical and Climatological Association. National Institutes of Health United States National Library of Medicine, 90, 1979, pàg. xli–xlii. PMC: 2279394. PMID: 390815 [Consulta: 31 agost 2013].
* 1 2 3 «Ralph Hills Olympic Results». sports-reference.com. Arxivat de l'original el 17 d’abril 2020. [Consulta: 13 gener 2019].
* ↑ «The Hill School Athletics Hall of Fame Class of 2012». The Hill School Alumni Association, 2012. [Consulta: 7 setembre 2012].
* ↑ Ralph Hills a trackfield.brinkster.net
# Raphaël Pujazon

Raphaël Pujazon (El Campillo, 12 de febrer de 1918 - Alèst, 22 de febrer de 2000) fou un atleta francès, d'origen espanyol. S'especialitzà en curses de mig fons, fons i camp a través, i va competir entre finals de la dècada de 1930 i començaments de la de 1950.
El 1948 va prendre part en els Jocs Olímpics d'Estiu de Londres, on disputà, sense sort, la final de la prova del 3.000 metres obstacles del programa d'atletisme.
En el seu palmarès destaca una medalla d'or en la prova dels 3.000 metres obstacles del Campionat d'Europa d'atletisme de 1946, per davant dels suecs Erik Elmsäter i Tore Sjöstrand. En pista guanyà sis campionats nacionals: un en 1.500 metres (1944), quatre en els 5.000 metres (1941, 1942, 1944 i 1946) i un en els 3.000 metres obstacles (1948). D'aquesta darrera prova va millorar dues vegades el rècord nacional.
Com a corredor de cros guanyà sis campionats nacionals, dues edicions del Cros de L'Humanité (1945 i 1946), i dos títols individuals (1946 i 1947) i quatre per equips (1946, 1947, 1949 i 1950) al Cros de les Nacions.

## Millors marques

* 1.500 metres. 3' 53.3" (1946)
* 5.000 metres. 14' 37.9" (1946)
* 3.000 metres obstacles. 9' 01.4" (1946)

## Bibliografia

* Personnages connus ou méconnus du Gard et des Cévennes. Vol. I. La Fenestrelle, 2016, p. 187. ISBN 979-1-0928-2666-1.

## Referències

* ↑ «Raphaël Pujazon Olympic Results». sports-reference.com. Arxivat de l'original el 17 d’abril 2020. [Consulta: 8 maig 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ European Championships (Men). GBR Athletics. Consulta 2020-05-08.
* ↑ (francès) «Finalistes des championnats de France 1888 à 1969». [Consulta: 8 maig 2020].
* ↑ (anglès) «International Cross Country Championships». [Consulta: 8 maig 2020].
* ↑ «Track and Field Statistics». [Consulta: 8 maig 2020].
# Raul Kelecom

Raul Kelecom va ser un futbolista belga que va prendre part en els Jocs Olímpics de París de 1900, on guanyà la medalla de bronze com a membre de la selecció belga, representada per la Universitat de Brussel·les.

## Referències

* ↑ «Raul Kelecom Olympic Results». sports-reference.com. Arxivat de l'original el 24 d'octubre 2012. [Consulta: 3 octubre 2015].
# Raymond Bass

Raymond Bass (Arkansas, 15 de gener de 1910 - Los Angeles, 10 de març de 1997) va ser un militar i gimnasta artístic estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla d'or en la prova d'escalada de corda del programa de gimnàstica.
El 1931 es graduà a l'Acadèmia Naval dels Estats Units. Va servir a la Marina fins al 1959, quan es llicencià com a contraalmirall. Durant la Segona Guerra Mundial fou comandant en un submarí.

## Referències

* 1 2 «Benny Bass Olympic Results». sports-reference.com. Arxivat de l'original el 31 d’octubre 2010. [Consulta: 20 febrer 2019].
# Raymond Fee

Raymond Fee (Saint Paul, 12 de gener de 1903 - comtat de Collier, 2 de juny de 1983), sovint conegut com a Ray Fee, va ser un boxejador estatunidenc que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de bronze de la categoria del pes mosca, en perdre en semifinals contra James McKenzie i guanyar el combat per la medalla de bronze a Rinaldo Castellenghi.
Com a professional sols va disputar un combat, que va perdre, el 1925.

## Referències

* ↑ «Ray Fee Olympic Results». sports-reference.com. Arxivat de l'original el 2012-01-30. [Consulta: 25 març 2018].
* ↑ Ray Fee a BoxRec
# Raymond Flacher

Raymond Flacher (17è districte de París, 24 d'octubre de 1903 - Neuilly-sur-Seine, 4 de setembre de 1969) va ser un tirador d'esgrima francès que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de plata en a competició de floret per equips del programa d'esgrima.

## Referències

* ↑ «Raymond Flacher Olympic Results». sports-reference.com. Arxivat de l'original el 17 d'abril 2020. [Consulta: 15 juliol 2018].
# Raymond Suvigny

Raymond Suvigny (12è districte de París, 21 de gener de 1903 - 20è districte de París, 26 d'octubre de 1945) fou un aixecador francès que va competir durant les dècades de 1920 i 1930.
Suvigny va començar a aixecar peses el 1919, mentre treballava al Metro de París. El 1924 va prendre part en els Jocs Olímpics de París, on fou novè en la prova del pes ploma, per a aixecadors amb un pes inferior a 60 kg, del programa d'halterofília. El 1926 va establir dos rècords mundials no oficials. Es retirà després dels Jocs de Los Angeles de 1932, on guanyà la medalla d'or en la mateixa prova del programa d'halterofília. En el seu palmarès també destaca una medalla de bronze al Campionat d'Europa d'halterofília del pes ploma de 1930.
Va morir el 26 d'octubre de 1945 a París després d'un llarg captiveri durant la Segona Guerra Mundial.

## Referències

* 1 2 3 «Raymond Suvigny Olympic Results». sports-reference.com. Arxivat de l'original el 17 d’abril 2020. [Consulta: 4 desembre 2018].
# Reginald Rodrigues

Reginald Rodrigues (29 de maig de 1922 - Montreal, 15 d'agost de 1995) va ser un jugador d'hoquei sobre herba indi que va competir durant la dècada de 1940.
El 1948 va prendre part en els Jocs Olímpics de Londres, on va guanyar la medalla d'or com a membre de l'equip indi en la competició d'hoquei sobre herba.

## Referències

* ↑ «Reginald Rodrigues obituary». The Montreal Gazette. [Consulta: 11 novembre 2018].
* ↑ «Reginald Rodrigues Olympic Results». sports-reference.com. Arxivat de l'original el 18 d’abril 2020. [Consulta: 27 maig 2019].
# Reidar Andersen

Reidar Andersen (Ringerike, 20 d'abril de 1911 - Oslo, 15 de desembre de 1991) va ser un saltador amb esquís noruec que va competir durant la dècada de 1930.
El 1936 va prendre part en els Jocs Olímpics de Garmisch-Partenkirchen, on guanyà la medalla de bronze en la prova de salt amb esquís, rere Birger Ruud i Sven Eriksson.
En el seu palmarès també destaquen tres medalles de plata aconseguides als campionats mundials d'esquí nòrdic de 1930, 1935 i 1937. Guanyà la competició de salts d'esquí del Festival d'esquí de Holmenkollen el 1936, 1937 i 1938. El 1938 va rebre la medalla Holmenkollen juntament amb el seu compatriota Johan R. Henriksen.

## Referències

* 1 2 3 «Reidar Andersen Olympic Results». sports-reference.com. Arxivat de l'original el 2020-04-17. [Consulta: 9 març 2018].
# Reidar Ødegaard

Reidar Ødegaard (Lillehammer, 24 de novembre de 1901 - Lillehammer, 11 d'abril de 1972) va ser un esquiador de fons noruec que va competir durant les dècades de 1920 i 1930.
El 1928 va prendre part en els Jocs Olímpics de Sankt Moritz, on va guanyar la medalla de bronze en la prova dels 18 km del programa d'esquí de fons. En aquests mateixos Jocs guanyà l'or en la competició de la patrulla militar, un esport de demostració precursor del biatló.

## Referències

* 1 2 «Reidar Ødegaard Olympic Results». sports-reference.com. Arxivat de l'original el 13 de desembre 2012. [Consulta: 4 febrer 2018].
# Renato Anselmi

Renato Anselmi (Marigliano, 26 d'octubre de 1891 - Gènova, 3 d'octubre de 1973) va ser un tirador d'esgrima italià, especialista en sabre, que va competir durant les dècades de 1920 i 1930. Durant la seva carrera esportiva va prendre part en tres edicions dels Jocs Olímpics.
El 1924, als Jocs de París, guanyà la medalla d'or en la prova de sabre per equips del programa d'esgrima. Quatre anys més tard, als Jocs d'Amsterdam, guanyà la medalla de plata en la mateixa prova. I el 1932, a Los Angeles, tornà a guanyar la medalla de plata en la prova de sabre per equips.
En el seu palmarès també destaquen dues medalles de plata al Campionat del món d'esgrima de 1930 i 1931, en la prova de sabre per equips, i els campionats nacionals de 1929 i 1930.

## Referències

* 1 2 «Renato Anselmi Olympic Results». sports-reference.com. Arxivat de l'original el 2020-04-17. [Consulta: 29 març 2018].
# René Lemoine

René Lemoine (Nancy, 29 de desembre de 1905 - 5è districte de París, 19 de desembre de 1995) va ser un tirador d'esgrima francès, especialista en floret, que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla d'or en la competició de floret per equips del programa d'esgrima. Quatre anys més tard, als Jocs de Berlín, guanyà la medalla de plata en la competició de floret per equips, mentre en la prova individual quedà eliminat en sèries.
En el seu palmarès també destaquen set medalles al Campionat del Món d'esgrima, dues d'or, quatre de plata i una de bronze.
Fill del director general de la Peugeot estudià matemàtiques i dret. Després d'una breu estada per estudis al Txad, el 1938 es traslladà a viure a l'Àfrica Equatorial, on treballà en l'exportació de productes colonials. Durant la Segona Guerra Mundial va dirigir la resistència a la República Centreafricana i va recolzar les forces franceses de Charles de Gaulle. En 1940 va ser empresonat per les autoritats de Vichy, però va ser alliberat després d'un mes i mig. Llavors va lluitar a Madagascar i al nord d'Àfrica. Després de la guerra va reprendre el comerç de productes agrícoles. Va ser nomenat oficial de la Legió d'Honor i va ser guardonat amb la Creu de Guerra, entre altres condecoracions militars.

## Referències

* 1 2 3 4 5 «René Lemoine Olympic Results». sports-reference.com. Arxivat de l'original el 17 d'abril 2020. [Consulta: 1r desembre 2018].
# Riccardo Divora

Riccardo Divora (Koper, 22 de desembre de 1908 - valor desconegut, 10 de gener de 1951) va ser un remer italià que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de plata en la competició del quatre amb timoner del programa de rem. Formà equip amb Bruno Vattovaz, Giovanni Plazzer, Bruno Parovel i Giovanni Scher.

## Referències

* ↑ «Riccardo Divora Olympic Results». sports-reference.com. Arxivat de l'original el 31 d’agost 2011. [Consulta: 22 gener 2019].
# Richard Carr

Richard Carr (anglès: Dickie Carr) (Jhajha, 21 de gener de 1911 - Austràlia, 25 d'abril de 2000) va ser un jugador d'hoquei sobre herba i atleta indi que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or com a membre de l'equip indi en la competició d'hoquei sobre herba. En aquests mateixos Jocs va disputar la prova dels 4x100 metres relleus del programa d'atletisme, en què quedà eliminat en sèries.

## Referències

* 1 2 «Dickie Carr Olympic Results». sports-reference.com. Arxivat de l'original el 18 d’abril 2020. [Consulta: 17 juliol 2018].
# Richard Wahl

Richard Wahl (Frankfurt del Main, 4 de desembre de 1906 - 1 de novembre de 1982) va ser un tirador d'esgrima alemany que va competir durant la dècada de 1930.
El 1936 va prendre part en els Jocs Olímpics de Berlín, on disputà dues proves del programa d'esgrima. Guanyà la medalla de bronze en la prova de sabre per equips, mentre en la prova individual quedà eliminat en sèries.
En el seu palmarès també destaca una medalla de bronze al Campionat del Món d'esgrima de 1937.

## Referències

* 1 2 «Richard Wahl Olympic Results». sports-reference.com. Arxivat de l'original el 2020-04-17. [Consulta: 21 març 2019].
# Rita Wilden

Rita Wilden (Leipzig, 9 d'octubre de 1947), nascuda Rita Jahn, va ser una atleta alemanya, especialista en els 400 metres, que va competir per la República Federal Alemanya durant les dècades de 1960 i 1970.
Durant la seva carrera esportiva va prendre part en tres edicions dls Jocs Olímpics. El 1968, a Ciutat de Mèxic destaca la sisena posició aconseguida en la final dels 4x100 metres relleus del programa d'atletisme. El 1972, a Múnic, és on aconseguí els seus èxits més importants en guanyar la medalla de plata en els 400 metres i la de bronze en el 4x400 metres relleus. En aquesta darrera prova va formar equip amb Anette Rückes, Inge Bödding i Hildegard Falck. El 1976 va disputar els seus tercers i darrers Jocs a Mont-real. Destaca la cinquena posició en el 4x400 metres relleus, mentre en els 400 metres relleus quedà eliminada en sèries.
En el seu palmarès també destaquen dues medalles al Campionat d'Europa d'atletisme, de plata en els 4x100 metres relleus el 1969 i de bronze en els 400 metres el 1974. Al Campionat d'Europa d'atletisme en pista coberta guanyà cinc medalles, quatre d'or i una de plata entre 1972 i 1976. A nivell nacional guanyà tres títols nacionals dels 200 metres (1968, 1969 i 1971) i cinc dels 400 metres (de 1972 a 1976). Durant la seva carrera va millorar nou rècords del món en diferents especialitats.

## Millors marques

* 100 metres. 11.71" (1976)
* 200 metres. 23.14" (1976)
* 400 metres. 50.88" (1974)

## Bibliografia

* Klaus Amrhein: Biographisches Handbuch zur Geschichte der Deutschen Leichtathletik 1898–2005. 2 Bände. Darmstadt 2005 (publicat per Deutsche Leichtathletik Promotion- und Projektgesellschaft)

## Referències

* 1 2 3 4 «Rita Wilden Olympic Results». sports-reference.com. Arxivat de l'original el 17 d’abril 2020. [Consulta: 13 novembre 2019].
* ↑ Fitxa a trackfield.brinkster.net
# Robert Christophe

Robert Christophe (Marsella, 22 de febrer de 1938 - Morieras d'Avinhon, 18 d'abril de 2016) fou un nedador francès que va competir durant les dècades de 1950 i 1960. Especialista en esquena, durant la seva carrera guanyà 30 títols nacionals, a banda d'establir 26 rècords nacionals i cinc rècords europeus. El 1965, un cop retirat, passà a exercir d'entrenador.
Va disputar tres edicions dels Jocs Olímpics d'Estiu. Els millors resultats els va aconseguir el 1956, a Melbourne, i el 1960, a Roma, on fou quart en la prova dels 100 mestres esquena del programa de natació. El 1964 quedà eliminat en sèries en les dues proves que disputà.
En el seu palmarès també destaquen dues medalles d'or i una de plata al Campionat d'Europa de natació de 1958 i 1962, i una medalla d'or als Jocs del Mediterrani de 1959. El 1962 va formar part de l'equip que va batre el rècord del món dels 4x100 metres lliures.

## Referències

* 1 2 «VAUCLUSE. Avignon : le champion de natation Robert Christophe est décédé» (en francès). [Consulta: 12 maig 2021].
* 1 2 Robert Christophe a Sports Reference (arxivat)
* ↑ «Natation : décès de l'ancien champion Robert Christophe» (en francès), 18-04-2016. [Consulta: 12 maig 2021].
* ↑ «European Swimming Championships (Men)». [Consulta: 20 juliol 2020].
* ↑ «Mediterranean Games - Swimming». [Consulta: 18 agost 2020].
# Robert Hunter (remer)

Robert Hunter (Kaslo, 27 d'abril de 1904 - Comtat d'Orange, 25 de març de 1950) fou un remer canadenc que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de plata en la prova del vuit amb timoner del programa de rem.
Hunter es va graduar a la Universitat de Toronto en 1925 i fou entrenador de rem durant la dècada de 1930.

## Referències

* 1 2 «Bob Hunter Olympic Results». sports-reference.com. Arxivat de l'original el 2015-01-03. [Consulta: 27 març 2018].
# Robert LeGendre

Robert LeGendre (Lewiston, 7 de gener de 1898 - Brooklyn, 21 de gener de 1931) va ser un atleta estatunidenc que va competir durant la dècada de 1920.
Va disputar la prova del pentatló en dues edicions dels Jocs Olímpics, el 1920 i 1924, on fou quart i tercer respectivament. Maldà en l'intent de classificar-se per disputar la prova del salt de llargada dels Jocs de 1924, tot i que va establir un nou rècord del món de l'especialitat durant la disputa de la prova del pentatló dels Jocs de 1924 amb un salt de 7.76 metres. Guanyà la prova del pentatló dels Jocs Inter-aliats de 1919, superant a Eugene Vidal i Géo André.
Mentre estudià a la Universitat de Georgetown també va jugar a futbol americà i beisbol. Es va treure el doctorat en filosofia i odontologia i posteriorment signà un contracte com a actor amb Hollywood. Quan va deixar la carrera cinematogràfica passà a treballar de dentista a Washington.

## Millors marques

* Decatló. 6.576 punts (1920)
* Salt de llargada. 7.76 m (1924)
* 200 metres. 22.4" (1919)

## Referències

* 1 2 3 4 «Robert LeGendre Olympic Results». sports-reference.com. Arxivat de l'original el 17 d’abril 2020. [Consulta: 23 maig 2018].
* ↑ The Athletics Site: world record progression. athletix.org
* ↑ Inter-Allied Games. GBR Athletics. Retrieved on 2015-01-30.
* ↑ Robert LeGendre. trackfield.brinkster.net
# Robert Van Osdel

Robert Van Osdel (Selma, 1 d'abril de 1910 - West Hollywood, 6 d'abril de 1987) va ser un atleta estatunidenc, especialista en el salt d'alçada, que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on va guanyar la medalla de plata en la prova del salt d'alçada del programa d'atletisme.

## Millors marques

* Salt d'alçada. 2,01 metres (1933)

## Referències

* 1 2 «Bob Van Osdel Olympic Results». sports-reference.com. Arxivat de l'original el 17 d’abril 2020. [Consulta: 28 febrer 2019].
* ↑ Robert van Osdel a trackfield.brinkster.net

## Enllaços externs

* Beijing 2008: Robert Van Osdel
# Roger Rochard

Roger Rochard (Évreux, 20 d'abril de 1913 - Évreux, 24 de febrer de 1993) va ser un atleta francès, especialista en curses de fons, que va competir durant la dècada de 1930.
El 1932 va prendre part en els Jocs Olímpics de Los Angeles, però hagué d'abandonar en la final dels 5.000 metres del programa d'atletisme. Quatre anys més tard, als Jocs de Berlín, quedà eliminat en sèries en l'mateixa prova.
En el seu palmarès destaca una medalla d'or en els 5.000 metres del Campionat d'Europa d'atletisme de 1934 i el campionat nacionals dels 5.000 de 1931, 1932, 1934 i 1935. Durant la seva carrera va posseir el rècord nacional dels 5.000 i els 3.000 metres.

## Millors marques

* 3.000 metres. 8' 25.7" (1938)
* 5.000 metres. 14'36.8" (1934)

## Referències

* 1 2 3 «Roger Rochard Olympic Results». sports-reference.com. Arxivat de l'original el 17 d'abril 2020. [Consulta: 19 abril 2020].
* ↑ «Les finalistes des championnats de France - 1888 à 1969». Commission de la documentation et de l'histoire. [Consulta: 18 abril 2020].
* ↑ (anglès) «Chronologies des records de France seniors plein air». [Consulta: 19 abril 2020].
* ↑ Fitxa a trackfield.brinkster.net
# Rolf Wollner

Rolf Wollner (Leipzig, 28 d'abril de 1906 - Leipzig, 6 de juliol de 1988) va ser un jugador d'hoquei sobre herba alemany que va competir durant la dècada de 1920 i 1930.
El 1928 va prendre part en els Jocs Olímpics d'Amsterdam, on va guanyar la medalla de bronze com a membre de l'equip alemany en la competició d'hoquei sobre herba. Fou 12 vegades internacional entre 1927 i 1931.

## Referències

* ↑ «Rolf Wollner Olympic Results». sports-reference.com. Arxivat de l'original el 14 de novembre 2012. [Consulta: 12 juny 2018].
* ↑ Nationalspieler Herren a bremenhockey.de